Source: http://www.monitoruljuridic.ro/act/lege-nr-26-din-23-martie-2020-pentru-modificarea-i-completarea-ordonan-ei-de-urgen-a-guvernului-nr-33-2007-nbsp-privind-organizarea-i-func-ionarea-autorit-ii-na-ionale-de-reglementare-n-domeniul-224338.html
Timestamp: 2020-04-07 16:57:55+00:00

Document:
﻿ LEGE nr. 26 din 23 martie 2020 pentru modificarea şi completarea Ordonanţei de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei
1. La articolul 1, alineatele (2), (4), (5) şi (7) se modifică şi vor avea următorul cuprins:
"(2) ANRE îşi desfăşoară activitatea pe baza regulamentului propriu de organizare şi funcţionare, aprobat prin ordin al preşedintelui ANRE. În exercitarea atribuţiilor sale de reglementare stabilite de prezentul act normativ, activitatea ANRE nu va fi îngrădită de nicio altă autoritate.
(4) În numele ANRE, preşedintele acesteia prezintă Parlamentului raportul anual de activitate pentru anul anterior, până la data de 31 iulie, care va fi dezbătut, fără a fi supus votului, în şedinţa comună a celor două Camere ale Parlamentului.
(5) Raportul anual de activitate este analizat de Comisia pentru industrii şi servicii a Camerei Deputaţilor, Comisia pentru energie, infrastructură energetică şi resurse minele a Senatului, Comisia economică, industrii şi servicii a Senatului, Comisia pentru buget, finanţe şi bănci a Camerei Deputaţilor şi Comisia pentru buget, finanţe, activitate bancară şi piaţă de capital a Senatului. Comisiile întocmesc şi adoptă un raport comun, care se prezintă celor două Camere ale Parlamentului.
(7) Raportul prevăzut la alin. (4) cuprinde în mod obligatoriu o secţiune cu privire la rezultatele monitorizării funcţionării pieţelor de energie electrică, de gaze naturale şi energie termică, precum şi o secţiune referitoare la determinarea şi evoluţia preţurilor şi tarifelor reglementate de ANRE, în conformitate cu prevederile legale în vigoare, şi o secţiune cu privire la execuţia bugetului de venituri şi cheltuieli. Acest raport se transmite totodată Guvernului şi Preşedintelui României, Agenţiei de Cooperare a Reglementatorilor în Domeniul Energiei - ACER, Comisiei Europene, precum şi Consiliului Concurenţei şi se publică pe site-ul propriu al ANRE, cu respectarea confidenţialităţii informaţiilor sensibile comercial."
"(9) Prin derogare de la prevederile Legii nr. 500/2002 privind finanţele publice, cu modificările şi completările ulterioare, ANRE poate să cumpere, să închirieze imobile sau să dobândească în proprietate ori în folosinţă bunuri imobile pentru edificarea unui sediu central, exclusiv din venituri proprii."
"(5) Preşedintele şi cei 2 vicepreşedinţi beneficiază de paşaport diplomatic pe toată durata mandatului."
"(2) Numirea membrilor Comitetului de reglementare al ANRE, cu nominalizarea, funcţiilor, se face la propunerea comună a Comisiei pentru industrii şi servicii a Camerei Deputaţilor, a Comisiei pentru energie, infrastructură energetică şi resurse minerale a Senatului şi a Comisiei economice, industrii şi servicii - Senatului, în termen de 30 de zile de la vacantarea funcţiei/funcţiilor respective."
5. La articolul 4 alineatul (14) litera c), punctul 3 se modifică şi va avea următorul cuprins:
"3. pentru exercitarea funcţiei cu gravă neglijenţă care are ca urmare perturbarea semnificativă a sectoarelor şi/sau a pieţelor de energie electrică, termică sau ale gazelor naturale, precum şi pentru încălcarea gravă sau îndeplinirea cu rea-credinţă a prevederilor prezentei ordonanţe de urgenţă, prin participarea la luarea unor astfel de decizii în cadrul Comitetului de reglementare de către membrii acestuia."
7. La articolul 7, după alineatul (3) se introduce un nou alineat, alineatul (3^1), cu următorul cuprins:
"(3^1) Imobilele cu destinaţie de locuinţe de serviciu aflate în proprietatea ANRE, în vederea desfăşurării activităţilor specifice, pot fi închiriate salariaţilor conform prevederilor legale şi ale regulamentului de atribuire aprobat prin ordin al preşedintelui ANRE."
8. La articolul 9 alineatul (1), după litera a) se introduc două noi litere, literele a^1) şi a^2), cu următorul cuprins:
"a^1) acordă, modifică, suspendă sau retrage autorizaţiile şi licenţele pentru operatorii economici în domeniul serviciului de alimentare cu energie termică în sistem centralizat;
a^2) aprobă regulamentele privind acordarea autorizaţiilor şi licenţelor în sectorul energiei electrice şi termice şi stabileşte condiţiile de valabilitate pentru autorizaţiile şi licenţele acordate;"
9. La articolul 9 alineatul (1), literele n) şi s) se modifică şi vor avea următorul cuprins:
"n) aprobă regulamentul pentru autorizarea electricienilor în domeniul instalaţiilor electrice, precum şi a verificatorilor de proiecte şi a experţilor tehnici de calitate şi extrajudiciari în domeniul instalaţiilor electrice tehnologice, respectiv regulamentul pentru atestarea operatorilor economici care proiectează, execută şi verifică instalaţii electrice, inclusiv instalaţii de utilizare a energiei electrice;
s) acordă atestate operatorilor economici şi autorizaţii electricienilor în domeniul instalaţiilor electrice, precum şi verificatorilor de proiecte şi experţilor tehnici de calitate şi extrajudiciari în domeniul instalaţiilor electrice tehnologice;"
10. La articolul 9 alineatul (1), litera ab) se modifică şi va avea următorul cuprins:
"ab) determină, aprobă şi transmite spre publicare la Monitorul Oficial al României, Partea I, tarifele reglementate aferente serviciilor specifice sectorului energiei electrice, în conformitate cu prevederile metodologiilor aplicabile;"
11. La articolul 9, alineatul (7) se modifică şi va avea următorul cuprins:
"(7) Rapoartele prevăzute la alin. (1) lit. ş) se includ în raportul prevăzut la art. 1 alin. (4). Informaţiile prevăzute la alin. (5) lit. a)-g) sunt raportate şi publicate la fiecare 2 ani."
13. La articolul 10 alineatul (1), după litera q) se introduce o nouă literă, litera q^1), cu următorul cuprins:
"q^1) elaborează standardele de performanţă pentru prestarea serviciilor de transport, distribuţie, înmagazinare şi furnizare a gazelor naturale;"
15. La articolul 10 alineatul (1), litera ş) se modifică şi va avea următorul cuprins:
"ş) soluţionează neînţelegerile precontractuale în sectorul gazelor naturale, conform procedurilor proprii;"
16. La articolul 10 alineatul (3), litera g) se modifică şi va avea următorul cuprins:
"g) respectarea separării efective a conturilor pentru activităţile de înmagazinare, transport, distribuţie şi furnizare de gaze naturale, biogaz, biometan şi GNL, pentru evitarea subvenţiilor încrucişate între acestea;"
18. La articolul 11, după alineatul (1) se introduce un nou alineat, alineatul (1^1), cu următorul cuprins:
"(1^1) La solicitarea autorităţilor publice centrale, ANRE poate emite avize sau puncte de vedere pentru proiecte de acte normative de legislaţie primară - legi, ordonanţe ale Guvernului, cu privire la aspecte specifice ariei de competenţă a autorităţii."
Tags: Monitorul Oficial, Acte Monitorul Oficial, Lege, Alte Institutii, ﻿ LEGE nr. 26 din 23 martie 2020

References: articolul 1
 articolul 4
 articolul 7
 articolul 9
 articolul 9
 articolul 9
 articolul 9
 articolul 10
 articolul 10
 articolul 10
 articolul 11